Návrh nariadenie Rady ktorým sa Komisii povoľuje schváliť úpravy protokolov k dohodám o partnerstve v sektore rybolovu uzavretých medzi Európskym spoločenstvom a tretími krajinami /* KOM/2007/0595 v konečnom znení - CNS 2007/0222 */





[pic] | KOMISIA EURÓPSKYCH SPOLOČENSTIEV | Brusel, 15.10.2007 KOM(2007) 595 v konečnom znení 2007/0222 (CNS) Návrh NARIADENIE RADY ktorým sa Komisii povoľuje schváliť úpravy protokolov k dohodám o partnerstve v sektore rybolovu uzavretých medzi Európskym spoločenstvom a tretími krajinami (predložená Komisiou) DÔVODOVÁ SPRÁVA 1. Kontext návrhovaného aktu - Dôvody a ciele návrhu Hlavným cieľom tohto nariadenia je umožniť Komisii implementovať prípadné úpravy rybolovných možností stanovených v protokoloch k dohodám o partnerstve v sektore rybolovu uzavretých medzi Európskym spoločenstvom a tretími krajinami v súlade s kľúčom na prideľovanie ustanoveným v nariadeniach Rady, ktorými sa uzatvárajú protokoly k dohodám o partnerstve v sektore rybolovu. Komisii pomáha Výbor pre rybolov a akvakultúru. Toto nariadenie sa týka dohôd o partnerstve v sektore rybolovu uzavretých pred dátumom prijatia tohto návrhu nariadenia Rady. V prípade dohody o partnerstve v sektore rybolovu sa každé rozhodnutie týkajúce sa úpravy rybolovných možností poskytnutých Spoločenstvu tretími krajinami a finančného príspevku v spojení s protokolom prijíma spoločnou dohodou oboch zmluvných strán v rámci príslušného zmiešaného výboru. V prípade, že obe zmluvné strany súhlasia s takýmito úpravami, zodpovedajúca výška nového finančného príspevku nesmie prevyšovať dvojnásobok pôvodnej čiastky. Takéto úpravy sa musia následne prijať v súlade s postupmi ustanovenými v tomto návrhu. Komisia teda navrhuje Rade, aby prijala toto nariadenie s cieľom zjednodušiť rozhodovací proces týkajúci sa riadenia dohôd o partnerstve v sektore rybolovu. - Všeobecný kontext (historické pozadie) V súlade s oznámením Komisie z decembra 2002 o integrovanom rámci pre dohody o partnerstve v sektore rybolovu uzavreté s tretími krajinami a následnými závermi Rady z júla 2004 o dohodách o partnerstve v sektore rybolovu nahradila Komisia postupne každú predchádzajúcu bilaterálnu dohodu o rybolove týkajúcu sa finančného príspevku dohodami o partnerstve v sektore rybolovu, ktorými sa stanovujú jednak rybolovné možnosti a podpora rybolovnej politiky v tretích krajinách, no zároveň aj finančný príspevok. Každou z dohôd o partnerstve v sektore rybolovu sa ustanovuje možnosť upraviť rybolovné možnosti vo svetle najnovšieho vedeckého stanoviska alebo na základe miery využitia. Z tohto môže vyplývať príslušná úprava finančného príspevku. - Existujúce ustanovenia v tejto oblasti Žiadne - Prehľad podobnosti alebo rozdielnosti s existujúcimi ustanoveniami alebo zákonmi Žiadne - Súlad s ostatnými politikami Neuplatňuje sa 2. VÝSLEDKY KONZULTÁCIÍ SO ZAINTERESOVANÝMI STRANAMI A HODNOTENIE VPLYVU - Konzultácie Neuplatňuje sa. Všetky zainteresované strany sa zúčastňujú konzultácií v rámci prípravy zmiešaného výboru alebo rokovania, ktoré by mohlo eventuálne viesť k úpravám rybolovných možností alebo finančného príspevku. - Získavanie a využívanie odborných poznatkov Neuplatňuje sa - Hodnotenie vplyvu Vzhľadom na to, že tento návrh nebude mať žiaden priamy vplyv na sociálne, hospodárske ani environmentálne aspekty dohôd o partnerstve v sektore rybolovu, nevyžaduje sa žiadne hodnotenie vplyvu. Tento návrh zjednoduší legislatívny proces zavádzania zmien do protokolov k dohodám o partnerstve v sektore rybolovu v súvislosti s rybolovnými možnosťami. 3. PRÁVNE ZLOžKY NÁVRHU - Právny základ Článok 37 a článok 300 ods. 4 zmluvy - Zásada subsidiarity a proporcionality V súlade so zásadou proporcionality navrhuje Komisia právny nástroj prispôsobený ustanoveniam protokolu k dohode o partnerstve v sektore rybolovu. Tento postup je v úplnom súlade so správnou zodpovednosťou Komisie v oblasti rokovania, implementácie a monitorovania dohôd a ich protokolov. 4. VPLYV NA ROZPOčET Tento návrh nemá žiaden priamy vplyv na rozpočet. Ku každému nariadeniu Komisie pripravenému na základe tohto nariadenia Rady však bude v prípade potreby priložený finančný výkaz s prehľadom finančných dôsledkov spôsobených zmenami rybolovných možností na revidovanú výšku finančného príspevku. Treba poznamenať, že v súlade s každým protokolom k dohode o partnerstve v sektore rybolovu nesmie upravená výška nového finančného príspevku prevyšovať dvojnásobok pôvodnej čiastky. 5. VOLITEľNÉ PRVKY - Zjednodušenie Jedným z cieľov tohto návrhu je zlepšiť zrozumiteľnosť a súlad celkovej implementácie politiky dohôd o partnerstve v sektore rybolovu zabezpečenej Komisiou, ako aj zjednodušiť rozhodovací proces. - Podrobné vysvetlenie Pozri vyššie. 2007/0222 (CNS) Návrh NARIADENIE RADY ktorým sa Komisii povoľuje schváliť úpravy protokolov k dohodám o partnerstve v sektore rybolovu uzavretých medzi Európskym spoločenstvom a tretími krajinami RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37 v spojení s jej článkom 300 ods. 4, so zreteľom na návrh Komisie[1], so zreteľom na stanovisko Európskeho parlamentu[2], keďže: (1) Protokolmi k dohodám o partnerstve v sektore rybolovu uzavretými medzi Európskym spoločenstvom a tretími krajinami, sa stanovujú rybolovné možnosti poskytnuté plavidlám Spoločenstva vo vodách tretích krajín a zodpovedajúci finančný príspevok. (2) Dohodami o partnerstve v sektore rybolovu a ich protokolmi sa ustanovuje, že spoločné výbory založené na účely monitorovania uvedených dohôd môžu uvedené protokoly upraviť. (3) Komisia by mala byť oprávnená schvaľovať tieto zmeny a doplnenia, aby sa mohli začať uplatňovať čo najskôr. (4) Za takýchto okolností by mala byť Komisia takisto oprávnená prispôsobovať rybolovné možnosti poskytnuté členským štátom v súlade s existujúcim kľúčom na prideľovanie. (5) Je vhodné ustanoviť, aby sa uvedené opatrenia prijímali v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[3]. PRIJALA TOTO NARIADENIE: Článok 1 Týmto nariadením sa ustanovujú pravidlá na schvaľovanie úprav protokolov, ktorými sa stanovujú rybolovné možnosti a finančné príspevky odsúhlasené spoločnými výbormi založenými na účely monitorovania dohôd o partnerstve v sektore rybolovu. Článok 2 1. V prípade, že spoločný výbor založený na účely monitorovania dohody o partnerstve v sektore rybolovu prijal úpravy k protokolu týkajúce sa rybolovných možností a finančných príspevkov ustanovených v uvedenom protokole (ďalej len „protokol“), Komisia je oprávnená schváliť takéto úpravy v súlade s postupom uvedeným v článku 3 ods. 2. 2. Rybolovné možnosti poskytnuté členským štátom sa prispôsobia upravenému protokolu v súlade s postupom uvedeným v článku 3 ods. 2. Takýmto prispôsobením sa nezmení kľúč na prideľovanie stanovený v nariadení Rady, ktorým sa prijal protokol k príslušnej dohode. Článok 3 1. Komisii pomáha Výbor pre rybolov a akvakultúru. 2. Uplatňujú sa články 4 a 7 rozhodnutia 1999/468/ES. Lehota uvedená v článku 4 ods. 3 rozhodnutia 1999/468/ES je stanovená na 10 pracovných dní. Článok 4 Toto nariadenie sa uplatňuje na dohody o partnerstve v sektore rybolovu uzavreté Spoločenstvom pred dátumom jeho nadobudnutia účinnosti. Článok 5 Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ C , , s. . [2] Ú. v. EÚ C , , s. . [3] Ú. v. ES L 184, 17.7.1999, s. 23.